134ए के तहत केवल ट्रांसपोर्ट चार्ज लें स्कूल, अन्य फीस नहीं
शासनप्रशासन के दबाव के बाद पिछले वर्ष कई निजी स्कूलों ने नियम 134ए के तहत आर्थिक रूप से कमजोर बच्चों को दाखिला तो दे दिया, लेकिन उनसे किसी किसी बहाने फीस वसूली जा रही है। ट्यूशन फीस माफ करके अनाप-शनाप फंड थोपे जा रहे हैं। इसे लेकर अभिभावकों ने अदालत का दरवाजा भी खटखटाया। दो जमा पांच मुद्दे जनआंदोलन के अध्यक्ष सत्यवीर सिंह एडवोकेट ने बताया कि 22 फरवरी को सिविल जज जूनियर डिविजन की अदालत ने स्कूलों को आदेश देकर चेताया कि परिवहन खर्चे के अलावा कोई अन्य फीस ली जाए। इस केस में दो बच्चियों के पिता ने दिल्ली रोड स्थित एक निजी स्कूल के खिलाफ दीवानी अदालत में केस डाला था। वहीं, एक अन्य निजी स्कूल के बारे में कोर्ट ने इसी तरह के आदेश जारी कर अभिभावकों को राहत दी।
वहीं, दो जमा पांच मुद्दे जनआंदोलन की एक बैठक में निजी स्कूलों के प्रति रोष भी जताया गया। अध्यक्ष सत्यवीर सिंह ने कहा कि हाईकोर्ट के फैसले के बावजूद गरीब बच्चों को निजी स्कूल तंग कर रहे हैं। इसके विरोध में जन आंदोलन खड़ा किया जाएगा। इस मौके पर रोहतास सिंहमार, बलबीर सरोहा, डॉ. गजानंद शर्मा, एडवोकेट प्रवीण कलसन, अर्जुन प्रजापति चौ. सूरजमल आदि उपस्थित रहे।
hin_Deva hin_Deva hin_Deva